
ДО
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ИНЖ. ЧАНКА  КОРАЛСКА  –  ЗА  КМЕТ НА ОБЩИНА БУРГАС

съгласно Заповед 3062/09.11.2015г.
ОТНОСНО:
Разрешение за изменение на ПУП-ПРЗ на Гробищен парк - Бургас, ПИ с идентификатор 07079.622.1 по КК на гр.Бургас, на основание чл.62а, ал.3, т.2 от ЗУТ за обособяване на нови два УПИ – УПИ, отреден – „за православен храм и озеленяване“ и УПИ, отреден – „за ел.подстанция „Изгрев – Север““.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпилo инвестиционнo предложениe за изграждане на православен храм „Св.Дух“ в територията на Гробищен парк – Бургас. За храма има изготвен технически инвестиционен проект. Площта на храма по разработения проект е 289 кв.м.
Във връзка с постъпилото предложение, на заседание на ОЕСУТ, проведено на 17.07.13г. е разгледано служебно предложение за отреждане на терен за обект от важно значение за Община Бургас в територията на Гробищен парк-Бургас. С Решение, обективирано в Протокол №21/17.07.13г., ОЕСУТ изразява положително становище по представеното служебно предложение за изменение на ПУП-ПРЗ на Гробищен парк – Бургас - ПИ с идентификатор 07079.622.1 по КК на гр.Бургас. Констатирано е, че за да се разреши изменението е необходимо да се актуализира АПОС за имот с идентификатор 07079.622.1 по КК на гр.Бургас и попадащите в границите на имота сгради, както и да се представи становище на „ЕВН България Електроразпределение“ ЕАД и „Енергиен системен оператор - МЕР“ЕАД относно необходимостта от запазване на предвидения за изграждане на съоръжения за ел.захранване УПИ, отреден „за ел.подстанция“, съгласно Заповед. №77/02.03.1974г. на Заместник председател на ГНС – Бургас. С първоначалното предложение се предлага този УПИ да отпадне.

По направеното предложение е представено становище на „Енергиен системен оператор - МЕР“ЕАД, с изх.№БС-ПМО-434/12.11.13г., със становище, че е необходимо да се запази възможността за изграждане на ел.подстанция и за тази цел се обособи терен.

Към настоящия момент необходимостта от изграждане на православен храм „Св.Дух“ не е отпаднала.

През 1983г. е одобрен регулационният план на „Гробищен парк - Бургас“. Със Заповед №458/19.04.1995г. е одобрен ПУП-ПП за разширение на Гробищен парк. С Решение на Общински съвет Бургас – Протокол №32 от 03.04.1998г. е прието предложение за изграждане на Източноправославен параклис и Арменско-християнски параклис в района на Гробищен парк - Бургас. Във връзка с това е одобрено частично застроително решение за ситуиране на две култови сгради в терена отреден за Гробищен парк гр.Бургас. Със Заповед №929/21.01.2002г. е одобрен застроителен и паркоустройствен план за разширение на Гробищен парк - Бургас. Процедурите по отчуждаване  на частните имоти по последния план не са приключили изцяло. В КК съществуващият гробищен парк представлява ПИ с идентификатор 07079.622.1 и е с площ 470267 кв.м. Предложението за изменение касае този имот.

Територията на Гробищен парк - Бургас е публична общинска собственост, съгласно АПОС №963/1998г., за площ от 550 дка. Южно от съществуващия Гробищен парк са възстановени частни имоти и същите съгласно ПУП са извън границата на Гробищен парк – Бургас - ПИ с идентификатори  07079.622.273, 07079.622.274, 07079.622.278, 07079.622.286, 07079.622.320, 07079.622.322, 07079.622.388, 07079.622.389, 07079.622.390 по КК на гр.Бургас.
Територията предмет на предложението.за изменение попада в южната част на съществуващия Гробищен парк и представлява обслужваща зона на парка. В обхвата на предложеното изменение няма гробни места и не се извършват дейности по благоустрояване и озеленяване с инвестиционни проекти.
ПИ с идентификатор 07079.622.1 по КК на гр.Бургас е предоставен на концесия на общинска фирма „Обреден комплекс“ ЕООД, съгласно Договор от 09.05.2003г. за срок от 35 години. За осъществяване на строителство на православен храм, в границите на Гробищния парк е необходимо обособяване на УПИ със съответното отреждане. Обследвано е съществуващото положение и влезлите в сила ПУП в територията. Направени са проучвания, извършен е оглед на място и е изготвен опорен план.

За изграждане на православния храм се предлага терен, разположен източно от съществуваща сграда за траурни церемонии „Дом на покойника”. Като част от представения технически инвестиционен проект за храма е разработено ситуационно решение, изготвено върху актуално геодезическо заснемане, съобразено с изпълнените плочници и подходи. При  така  ситуирания  храм, с подходи и обслужващи площи около него е  необходимо  обособяване  на  УПИ,  с  площ от около 1 500кв.м. При ситуирането на сградата ще се премахнат дървета, на значителна възраст и в лошо фитосанитарно състояние.

Със Заповед. №77/02.03.1974г. на Заместник председател на ГНС – Бургас е отреден терен от 6 дка, предоставен безвъзмездно на ДСО„Електроенергетика“- София за изграждане на ел.подстанция „Изгрев-Север“. От становището на „Енергиен системен оператор - МЕР“ЕАД става ясно, че необходимостта от нейното изграждане не е отпаднала, но е възможно редуциране на площта на терена, предвид новите технологии и съоръжения. Необходимо е с предложението за изменение на ПУП-ПРЗ да се конкретизират точните размери и конфигурация на новообразувания УПИ, при съобразяване с изискванията на „Енергиен системен оператор - МЕР“ЕАД.

Служебното предложение е внесено за разглеждане на заседание на ОЕСУТ, проведено на 07.10.2015г. С Решение, обективирано в Протокол-Решение №26/07.10.2015г., т.2 от дневния ред ОЕСУТ счита, че при условията на чл.134, ал.1, т.2 от ЗУТ може да бъде разрешено изменение на ПУП-ПРЗ, при спазване на изискванията на чл.62а, ал.3 от ЗУТ.

Проведено е обществено обсъждане на изготвеното служебно предложение на 10.11.2015г. За него е съставен протокол и присъствен лист.
Предвид изложеното и на основание чл.21, ал.1, т.8 и т.11 от ЗМСМА, чл.134,ал.1, т.2 от ЗУТ, във връзка с чл.62а, ал.3, т.2 от ЗУТ, предлагам Общински съвет Бургас да вземе следното:
Р Е Ш Е Н И Е:
На основание чл.21, ал.1, т.8 и т.11 от ЗМСМА, чл.134, ал.1, т.2 от ЗУТ, във връзка с чл.62а, ал.3, т.2 от ЗУТ Общински съвет Бургас разрешава изменение на ПУП-ПРЗ на Гробищен парк – Бургас - ПИ с идентификатор 07079.622.1 по КК на гр.Бургас, с цел обособяване в границите на Гробищен парк – Бургас, в зоната за обслужване на парка на нови две УПИ – УПИ, отреден – „за православен храм“ и УПИ, отреден – „за ел.подстанция „Изгрев – Север““, с предвидено ново застрояване в тях.

Проектът за изменение на ПУП-ПРЗ да се изготви в необходимия обхват и съдържание, съгласно изискванията на ЗУТ, Наредба №8 за ОСУП и Наредба №7/МРРБ за ПНУОВТУЗ и да се съгласува с експлотационните дружества и контролни органи.
Приложения: предложениe за изграждане на православен храм „Св.Дух“ с вх. №48-00-0/09.04.12г.; Протокол-Решение №21/17.07.13г. на ОЕСУТ към Община Бургас; становище на „Енергиен системен оператор - МЕР“ЕАД, с изх.№БС-ПМО-434/12.11.13г.; Заповед №458/19.04.1995г.; Заповед №929/21.01.2002г.на Кмета на Община Бургас; служебно предложение за изменение на ПУП-ПРЗ; АПОС №963/1998г.; Заповед. №77/02.03.1974г. на Заместник председател на ГНС–Бургас; Протокол-Решение №26/07.10.2015г., т.2 от дневния ред ОЕСУТ; присъствен лист от проведено обществено обсъждане на 10.11.2015г..

ИНЖ.ЧАНКА КОРАЛСКА
За Кмет на Община Бургас
съгласно Заповед 3062/09.11.2015г.
Съгласували:                                                                                                                           Изготвил:
арх. Веселина Илиева                                     Златина Георгиева                                      арх. Димитър Алексиев 
Главен архитект                                            Директор Дирекция  ПНО                           Началник отдел УП
Директор Дирекция  УТ

